Έτσι είναι δύσκολο να διακρίνουμε κάθε φορά για ποιο ακριβώς είδος μιλούν οι πηγές. Tο καλαμπόκι προοριζόταν αρχικά μόνο για τη διατροφή οικόσιτων ζώων, αλλά και των ανθρώπων και κατέληξε να γίνει και εμπορεύσιμο προϊόν. Tο καλαμποκίσιο ψωμί (η μπομπότα) εθεωρείτο κατώτερο από το σταρένιο. Ήταν το ψωμί των φτωχών, που δεν εχρησιμοποιείτο ούτε στην εκκλησία (πρόσφορα) για το οποίο οι παρατηρητές της εποχής εκείνης εκφράζονται απαξιωτικά. Ένα άλλο σημαντικό ζήτημα που εντάσσεται σ’ αυτή την ενότητα είναι η άρδευση των χωραφιών. Tο μεγαλύτερο πρόβλημα σ’ όλο το Μεσογειακό χώρο ως τον 20ό αιώνα ήταν ο έλεγχος των νερών.